CELEX: 32008R0776
Language: sk
Date: 2008-08-04
Title: Nariadenie Komisie (ES) č. 776/2008 zo 4. augusta 2008 , ktorým sa zapisujú niektoré názvy do Registra chránených označení pôvodu a chránených zemepisných označení [Acciughe sotto sale del Mar Ligure (CHZO), Brussels grondwitloof (CHZO), Œufs de Loué (CHZO)]

5.8.2008   
            
            
               SK
            
            
               Úradný vestník Európskej únie
            
            
               L 207/7
            
         
      NARIADENIE KOMISIE (ES) č. 776/2008
   zo 4. augusta 2008,
   ktorým sa zapisujú niektoré názvy do Registra chránených označení pôvodu a chránených zemepisných označení [Acciughe sotto sale del Mar Ligure (CHZO), Brussels grondwitloof (CHZO), Œufs de Loué (CHZO)]
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže,
   
               (1)
            
            
               V súlade s článkom 6 ods. 2 prvým pododsekom a na základe článku 17 ods. 2 nariadenia (ES) č. 510/2006 boli žiadosť Talianska o zápis názvu „Acciughe sotto sale del Mar Ligure“, žiadosť Belgicka o zápis názvu „Brussels grondwitloof“ a žiadosť Francúzska o zápis názvu „Œufs de Loué“ uverejnené v Úradnom vestníku Európskej únie
                   (2).
            
         
               (2)
            
            
               Keďže Komisii nebola oznámená žiadna námietka podľa článku 7 nariadenia (ES) č. 510/2006, tieto názvy sa musia zapísať do registra,
            
         PRIJALA TOTO NARIADENIE:
   Článok 1
   Názvy uvedené v prílohe k tomuto nariadeniu sa zapisujú do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. augusta 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 93, 31.3.2006, s. 12. Nariadenie naposledy zmenené a doplnené nariadením Komisie (ES) č. 417/2008 (Ú. v. EÚ L 125, 9.5.2008, s. 27).
   
      (2)  Ú. v. EÚ C 279, 22.11.2007, s. 7 (Acciughe sotto sale del Mar Ligure), Ú. v. EÚ C 279, 22.11.2007, s. 24 (Brussels grondwitloof), Ú. v. EÚ C 282, 24.11.2007, s. 30 (Œufs de Loué).
   
      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:
      
                   
               
               
                  
                     Trieda 1.4. Iné výrobky živočíšneho pôvodu (vajcia, med, rôzne mliečne výrobky okrem masla atď.)
                  
                  FRANCÚZSKO
                  Œufs de Loué (CHZO)
               
            
                   
               
               
                  
                     Trieda 1.6. Ovocie, zelenina a obilniny v pôvodnom stave alebo spracované
                  
                  BELGICKO
                  Brussels grondwitloof (CHZO)
               
            
                   
               
               
                  
                     Trieda 1.7. Čerstvé ryby, mäkkýše a kôrovce a výrobky z nich
                  
                  TALIANSKO
                  Acciughe sotto sale del Mar Ligure (CHZO)